b"\n_START_ARTICLE_\nVangdue Phodrang dzong\n_START_SECTION_\nZgodovina\n_START_PARAGRAPH_\nDzong (trnjavski samostan) je dal pozidati \xc5\xa0abdrung Ngavang Namgjal leta 1638. Stoji na dvignjenem terenu med rekama Punatsang \xc4\x8chu in Dang \xc4\x8chu. Lokacija je bila izbana zaradi strate\xc5\xa1kega in dvignjenega polo\xc5\xbeaja nad podro\xc4\x8djem dveh dolin. Izvor imena naj bi bil po ustnem izro\xc4\x8dilu ime de\xc4\x8dka Vangdi-ja, ki se je igral v reki. Po drugem izro\xc4\x8dilu pa naj bi ime pri\xc5\xa1lo iz pomena 'spe\xc4\x8dega slona', saj naj bi neki starec ustanovitelju dzonga predlagal, da zgradi grad (dzong) na grebenu soto\xc4\x8dja dveh rek, kar naj bi zdru\xc5\xbeilo de\xc5\xbeelo. Po tretji zgodbi pa naj bi zaupnik \xc5\xbdabdrunga na terenu iskal primeren kraj za postavitev dzonga in nad tem mestom so kro\xc5\xbeili \xc5\xa1tirje pti\xc4\x8di, ki so potem razkropili na \xc5\xa1tiri strani neba. To je bil za vladarja znak, da je treba na tem mestu zdraditi dzong. Resni\xc4\x8dni graditelji gradu naj bi bili ljudje iz kraja Vang in Shar Dar Gyar ter prebivalci vasi Ri\xc4\x8dengang. Leta kasneje je dzong dogradil Tenzin Rabgje. Poleg \xc5\xa1tirinadstropnega stolpa (utse) je dodal \xc5\xa1e en dvonadstropni stolp. Te dozidave je nadziral guverner Geduen \xc4\x8cophel. Sedmi guverner Vangdue Phodranga, Sonam Lhendup, je prav tako dozidal nekaj zgradb in na dzong pripeljal kip Bude. S\xc4\x8dasoma je mogo\xc4\x8den lokalni veljak Kavang Sangje dzong raz\xc5\xa1iril proti sedanjemu mestecu.\n_START_SECTION_\nPropad in obnova\n_START_PARAGRAPH_\nLeta 1837 je bil dzong popolnoma uni\xc4\x8den v po\xc5\xbearu, vendar je bil spet obnovljen. Za \xc4\x8dasa lame Neten Peldena Singje je dzong mo\xc4\x8dno po\xc5\xa1kodoval potres leta 1897, po katerem je bil ponovno obnovljen. Upravitelj (dzongpon) Dom\xc4\x8dung je opravljal obnovitvena dela. V \xc4\x8dasu vladanja kralja Jigme Dorji Vang\xc4\x8ducka je bil obnovljen pod nadzorom Dronyer Peme Vangdija._NEWLINE_Pod dzongom so ostanki starega mostu \xc4\x8dez reko Punatsangchu, ki je bil zgrajen leta 1685. Ta most je zgradil znan zidar po imenu Drakpa iz vasi Rin\xc4\x8dengang. Kot za\xc5\xa1\xc4\x8dita pred poplavami je bilo pri temeljih mostu postavljeno sveti\xc5\xa1\xc4\x8de posve\xc4\x8deno Mitrugpi (Ak\xc5\xa1obja). Povodenj leta 1968 je celoten most odnesla, vendar je sveti\xc5\xa1\xc4\x8de ostalo nedotaknjeno. Poleti leta 2012 je dzong zajel velik po\xc5\xbear, ki je popolnoma uni\xc4\x8dil 374 let staro poslopje, v katerem je \xc5\xbeivelo 200 menihov. Sedaj potekajo obnovitvena dela, ki naj bi bila kon\xc4\x8dana do leta 2018._NEWLINE_Celoten kompleks je prilagojen terenu. Na severni strani so administativni prostori, ki jih na dvori\xc5\xa1\xc4\x8du obdaja tlakovano dvori\xc5\xa1\xc4\x8de. Stolp lo\xc4\x8duje dva dela dzonga in sicer administrativnega in samostan. V drugem delu je velik kip guruja Rinpo\xc4\x8deja, pred katerim se odvija festival t\xc5\xa1e\xc4\x8du v jeseni vsako leto. Vangdue dzong ima 14 templjev in t.i. kuenrey \xe2\x80\x93 zbirno dvorano za menihe."